En ús de l'autorització continguda a la disposició final 1 del Decret 341/2003, de 29 de desembre, sobre pròrroga dels pressupostos de la Generalitat de Catalunya per al 2003,
Límits a les autoritzacions de crèdits de despeses prorrogats amb les excepcions fixades en el Decret 341/2003, de 29 desembre, sobre pròrroga dels pressupostos de la Generalitat de Catalunya per al 2003
L'autorització de despesa s'ajustarà a les dotacions pressupostades a 31 de desembre de 2003.
Les ampliacions de les dotacions únicament es podran autoritzar pel Departament d'Economia i Finances si són compensades amb càrrec a dotacions vacants o estan finançades amb recursos afectats.
Compra de béns corrents i de serveis (capítol II).
a.1) Els crèdits necessaris per atendre l'anualitat 2004 dels compromisos plurianuals acordats per Govern abans del 31 de desembre de 2003.
a.2) Els crèdits per atendre les despeses de funcionament dels serveis compromesos en funció de normes, contractes i convenis de naturalesa recurrent.
a.3) Els crèdits per atendre les despeses de funcionament de centres propis no administratius.
b) La resta de crèdits s'autoritzen fins a un 50 % del crèdit prorrogat, excepte els dels departaments afectats per la disposició transitòria del Decret 296/2003, de 20 de desembre, que s'autoritzen fins la totalitat del crèdit prorrogat.
Transferències corrents (capítol IV).
a.1) Els crèdits necessaris per atendre l'anualitat 2004 dels compromisos plurianuals acordats pel Govern abans del 31 de desembre de 2003.
a.2) Els crèdits necessaris per atendre els compromisos derivats de normes, convenis i contractes-programa formalitzats abans del 31 de desembre de 2003 i amb efectes a l'any 2004.
b) L'autorització dels crèdits prorrogats a favor d'organismes autònoms, empreses públiques, Servei Català de la Salut i entitats gestores de la Seguretat Social s'ajustarà d'acord amb les limitacions establertes pels capítols I, II i IV.
d) L'autorització de la resta de crèdits quedarà limitada al 50% del crèdit prorrogat.
Inversions reals (capítol VI), transferències de capital (capítol VII) i variació d'actius financers (capítol VIII).
a) Es podrà autoritzar fins a l'import prorrogat els crèdits necessaris per atendre l'anualitat 2004 dels compromisos plurianuals acordats pel Govern abans del 31 de desembre de 2003.
Addicionalment, i per tal de cobrir les necessitats de finançament de la inversió de reposició, es podrà autoritzar fins al 20% del crèdit prorrogat; no obstant això, el màxim d'autoritzacions no podrà superar l'import total prorrogat.
b) L'autorització dels crèdits prorrogats a favor d'organismes autònoms, empreses públiques, Servei Català de la Salut i entitats gestores de la Seguretat Social s'ajustarà d'acord amb les limitacions establertes pels capítols VI, VII i VIII.
Àmbit d'aplicació de les autoritzacions de crèdit.
L'autorització de despeses a què es refereix aquest article és d'aplicació a les seccions pressupostàries de la Generalitat de Catalunya, als seus organismes autònoms, al Servei Català de la Salut i a les entitats gestores de la Seguretat Social, amb les excepcions següents:
a) Seccions pressupostàries dels òrgans superiors de la Generalitat (Parlament, Consell Consultiu, Sindicatura de Comptes, Comissió Jurídica Assessora, Consell de l'Audiovisual de Catalunya, Consell de Treball, Econòmic i Social); secció 30, Pensions; secció 31, Deute; secció 32, Despeses dels diversos departaments; secció 33, Participació dels Ens locals en els ingressos de l'Estat, i secció 34, Fons de Millora de Prestació Serveis Públics.
b) En l'àmbit del Servei Català de la Salut i de les entitats gestores de la Seguretat Social, les despeses destinades a l'assistència amb mitjans aliens, pensions i programes per a la gent gran i discapacitats, farmàcia, gestió integral dels serveis i despeses financeres.
c) Les autoritzacions de crèdits emparades en ingressos afectats estaran condicionades a l'efectivitat del reconeixement del dret.
d) Els organismes autònoms i les empreses públiques ajustaran l'execució del seu pressupost als ingressos efectius, tenint en compte el que disposa l'apartat 3.b) i 4.b).
Instrumentació dels límits quantitatius a les autoritzacions.
El Departament d'Economia i Finances procedirà a instrumentar les retencions necessàries per adequar els crèdits prorrogats als límits establerts, i en donarà trasllat als diferents departaments.
L'excepció a les limitacions de l'autorització de la pròrroga dels crèdits establerta en aquesta Ordre haurà de ser acordada pel conseller d'Economia i Finances prèvia sol·licitud justificada dels departaments interessats.
Els criteris d'imputació de les despeses als crèdits pressupostaris corresponents, fins a l'aprovació de les modificacions pressupostàries necessàries per tal de donar cobertura a les reorganitzacions administratives previstes al Decret 296/2003, de 20 de desembre, seran:
Les despeses de personal i funcionament dels nous departaments s'imputaran als crèdits adequats dels departaments que anteriorment desenvolupaven les funcions desagregades.
D'aquestes imputacions s'informarà a la Direcció General de Pressupostos i Tresor.
El Departament d' Economia i Finances autoritzarà les modificacions de crèdits necessàries per tal de dotar pressupostàriament les noves dotacions de personal, amb les limitacions previstes en el punt 1 de l'article primer d'aquesta Ordre.
Disposicions finals.1 La Secretaria General del Departament d' Economia i Finances, amb l' informe de la Direcció General de Pressupostos i Tresor i de la Intervenció General, dictarà les mesures necessàries per al desplegament i aplicació d' aquesta ordre..2 Aquesta Ordre entrarà en vigor el mateix dia de la seva publicació al DOGC.